फोर्टिस जेके हॉस्पिटल का उद्घाटन
उदयपुर| फोर्टिसजेके हॉस्पीटल के नवीनतम 201 बेड के मल्टी स्पेशियालिटी मेडिकल सुविधाओं से युक्त अस्पताल का उद्घाटन बुधवार को शोभागपुरा में हुआ। इसमें स्टेट ऑफ ऑर्ट क्रिटीनेक्स्ट ई-आईसीयू सिस्टम से ड्युअल लेवल, क्रिटिकल केयर मॉनिटरिंग होगी। फ्लैट पेनल डिजिटल कैथलेब लगाई गई है। इससे कार्डियोवस्क्यूलर एवं न्यूरोवेस्क्यूलर ऑपरेशन्स संभव होंगे। अस्पताल में कार्डियो, न्यूरो, गेस्ट्रो, ऑर्थोपेडिक्स एवं जॉइंट रिप्लेसमेंट, गायनी, चाइल्ड केयर, रीनल साइंसेज, एंडोक्राइनोलॉजी जैसी अत्याधुनिक सुविधाओं के साथ आपातकालीन एवं क्रिटिकल केयर युनिट की भी स्थापना की गई है। हॉस्मेक के प्रबंधक निदेशक डॉ. विवेक देसाई ने कहा कि दक्षिण राजस्थान के रोगियों को हेल्थ केयर की उत्कृष्ट सेवाएं मिल सके। इसी उद्देश्य से हॉस्पीटल शुरू किया गया है। फेसिलिटी डायरेक्टर गुरविंदर सिंह ने बताया कि हेल्थकेयर सुविधाओं को एनएबीएच स्तर के समकक्ष तैयार किया गया है।
bho_Deva hin_Deva